Söödav kuslapuu

Söödav kuslapuu on sinise kuslapuu alamliik või teisend (Lonicera caerulea var. edulis).

Pärineb Ida-Siberist ja Kaug-Idast. 

Söödav kuslapuu kasvab umbes ühe meetri kõrguseks põõsaks. 

Võrsed ja lehed on karvased. Lehed on väiksemad kui põhiliigil, pikliklantsetjad, tipp on teritunud. Õied on kreemikasvalged ning ulatuvad õiekroonist välja. Viljad on tumesinised, piklikud, kuni 2 cm pikkused, vahakihiga kaetud, söödavad, hapukad või kibekad ning meenutavad maitse poolest sinikat. 

Eestis külmakindel. Söödava kuslapuu alamliigi kromosoomide põhiarv on 2n=18.

Viited

Välislingid
 Kalju Kask Söödava kuslapuu marjad valmivad aias esimesena Maakodu/Delfi, 27.06.2010
 Liina Arus [www.maheklubi.ee/upload/Editor/Söödav%20kuslapuu_%206_12_16%20Tartu%20Maheõppepäev.pdf Söödav kuslapuu ja kasvatustehnoloogiad], ettekanne Tartu Maheõppepäeval, 06.12.2016
 Egon Valdaru Vara valmivatest kuslapuumarjadest saab imemaitsvaid hoidiseid Sakala, 27. juuni 2012
 Söödava kuslapuu kasvatamine toidusalu põõsarindes Metsik Aed, 11. august 2017
 Riinu Raamets SÖÖDAVA KUSLAPUU VILJADE KVALITEET JA TAIMEDE TALVEKAHJUSTUSED SÕLTUVALT GENOTÜÜBIST, magistritöö, juhendaja Marge Starast. Tartu: EMÜ, 2017

Kuslapuulised